**Valuri**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vom face, printre valuri, valuri,

și ne vom cufunda-n apus

atât de jos și-atât de sus,

prin lumea noastră fără maluri.

Vom face, dintr-un vis, un vis

și-l vom petrece împreună

sub raze argintii, de lună,

uitând ce-n stele ni s-a scris.

Vom înota prin fericire

spre malul inventat de noi

de ieri sau azi ori, poate,-apoi.

Va fi o lume cu iubire,

vom fi acolo, amândoi,

atât de plini și-atât de goi